

**"Қазақстан Республикасы Президентiнiң "Қазақстан Республикасының ұлттық қауiпсiздiк органдары туралы" 1995 жылғы 21 желтоқсандағы N 2710 заң күшi бар Жарлығына өзгерiстер мен толықтырулар енгiзу туралы" Қазақстан Республикасы Заңының жобасы туралы**

Қазақстан Республикасы Үкіметінің қаулысы 2001 жылғы 6 қараша N 1404

     Қазақстан Республикасының Yкiметi қаулы етеді:

     "Қазақстан Республикасы Президентiнiң "Қазақстан Республикасының ұлттық қауiпсiздiк органдары туралы" 1995 жылғы 21 желтоқсандағы N 2710 Z952710\_ заң күшi бар Жарлығына өзгерiстер мен толықтырулар енгiзу туралы" Қазақстан Республикасы Заңының жобасы Қазақстан Республикасының Парламентi Мәжiлiсiнiң қарауына енгiзiлсiн.

     Қазақстан Республикасының

     Премьер-Министрі

                                                             Жоба

                    ҚАЗАҚСТАН РЕСПУБЛИКАСЫНЫҢ ЗАҢЫ

           Қазақстан Республикасы Президентiнiң "Қазақстан

         Республикасының ұлттық қауiпсiздiк органдары туралы"

      1995 жылғы 21 желтоқсандағы N 2710 заң күшi бар Жарлығына

              өзгерiстер мен толықтырулар енгiзу туралы

       Қазақстан Республикасы Президентiнiң "Қазақстан Республикасының ұлттық қауiпсiздiк органдары туралы" 1995 жылғы 21 желтоқсандағы N 2710 Z952710\_ заң күшi бар Жарлығына (Қазақстан Республикасы Жоғарғы Кеңесiнiң Жаршысы 1995 ж., N 24, 157-құжат; Қазақстан Республикасы Парламентiнiң Жаршысы, 1997 ж., N 10, 108-құжат; N 12, 184-құжат; 1998 ж., N 23, 416-құжат; N 24, 436-құжат; 1999 ж., N 8, 233-құжат; N 23, 920-құжат; 2000 ж., N 3-4, 66-құжат) мынадай өзгерiстер мен толықтырулар енгiзiлсiн:

      Тақырыбы мынадай редакцияда жазылсын:

      "Қазақстан Республикасының Ұлттық қауiпсiздiк органдары туралы" Қазақстан Республикасының Заңы".

      Кiрiспе алынып тасталсын.

      Мәтiндегi "Жарлық", "Жарлыққа", "Жарлықтың" деген сөздер тиiсiнше "Заң", "Заңға", "Заңның" деген сөздермен ауыстырылсын.

      2-баптың 1-тармағы мынадай мазмұндағы 8) тармақшамен толықтырылсын:

      "8) Қазақстан Республикасының мемлекеттiк шекарасын күзетудi және қорғауды қамтамасыз ету.".

      5-баптың 4-тармағындағы "мен олардың" деген сөздер ", олардың әскери қызметшiлерiмен" деген сөздермен ауыстырылсын.

      7-бап мынадай редакцияда жазылсын:

      "7-бап. Ұлттық қауiпсiздiк органдарының жүйесi

      Қазақстан Республикасы ұлттық қауiпсiздiк органдарының бiрыңғай жүйесiн: Қазақстан Республикасының Ұлттық қауiпсiздiк комитеті, оның ведомстволары, аумақтық және өзге де ұлттық қауiпсiздiк органдары, Ұлттық қауiпсiздiк комитетiнiң әскерлерi, арнайы мақсаттағы бөлiмшелер, оқу орындары, ғылыми-зерттеу мекемелерi және басқа да ведомстволық бағыныстағы ұйымдары құрайды.".

      8-баптың 1-тармағының 2) тармақшасы мынадай редакцияда жазылсын:

      "2) Ұлттық қауiпсiздiк комитетiнiң ведомстволарына басшылық жасауды жүзеге асырады: Қазақстан Республикасының Президентi белгiлеген тәртiппен ұлттық қауiпсiздiктiң аумақтық және өзге де органдарын, сондай-ақ ведомстволық бағыныстағы ұйымдарын құрады, таратады және қайта ұйымдастырады және оларды басқарады;".

      8-1-бап мынадай редакцияда жазылсын:

      "8-1-бап. Ұлттық қауiпсiздiк комитетiнiң ведомстволары

      1. Ұлттық қауiпсiздiк комитетiнiң ведомстволары ұлттық қауiпсiздiк органдары қызметiнiң жекелеген бағыттары бойынша оларға жүктелген мiндеттердi іске асыру үшiн құрылады.

      2. Ұлттық қауiпсiздiк комитетiнiң ведомстволарын:

      1) Қазақстан Республикасының Ұлттық қауiпсiздiк комитетi төрағасының ұсынысы бойынша Қазақстан Республикасының Президентi құрады, таратады және қайта ұйымдастырады;

      2) директорлар басқарады, оларды Қазақстан Республикасының Ұлттық қауiпсiздiк комитетi төрағасының ұсынысы бойынша Қазақстан Республикасының Президентi қызметке тағайындайды және қызметтен босатады;

      3) заңды тұлғалар болып табылады, нақты және шартты атаулары, тиiстi мөрлерi мен мөртаңбалары, банктерде шоттары, негiзгi қорлары болады.".

      10-1-баптағы "үкiметтiк байланыс әскерлерi мен басқа да әскерлерден құралады" деген сөздер алынып тасталсын.

      12-бапта:

      7) тармақшадағы "мемлекеттiк және әскери құпия" деген сөздер "мемлекеттiк құпия" деген сөздермен ауыстырылсын;

      13) тармақша мынадай редакцияда жазылсын:

      "13) Қазақстан Республикасының мемлекеттiк шекарасын күзетудi және қорғауды қамтамасыз етуге";

      17) тармақшадағы "мемлекеттiк, әскери және қызметтiк құпия" деген сөздер "мемлекеттiк құпия" деген сөздермен ауыстырылсын.

      17-бап мынадай мазмұндағы 5-тармақпен толықтырылсын:

      "5. Әскери қызметшiлердi ұлттық қауiпсiздiк органдарының әрекет етушi резервiне есепке алу және олардың әскери қызметтi өткеру тәртiбiн Ұлттық қауiпсiздiк комитетiнiң төрағасы белгiлейдi.".

      20-баптың 2-тармағы мынадай редакцияда жазылсын:

      "2. "Ұлттық қауiпсiздiк комитетi белгiлеген тәртiппен Комитет төрағасы ұлттық қауiпсiздiк органдары әскери қызметшiлерiнiң жекелеген санаттарына әскери қызметке алынғанға дейiнгi еңбек қызметiнiң стажын қызмет өткерген жылдарына есептеуi мүмкiн.".

     Қазақстан Республикасының

     Президентi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК